හෝමාගම මූලික රෝහලේ ප්‍රතිකාර ලබන කොරොනා සැක රෝගීන්ගේ දෛනික කටයුතු රොබෝ යන්ත්‍රයක් හරහා 28 ද සිට සිදුකිරීමට සෞඛ්‍ය සේවා අධ්‍යක්ෂක ජෙනරාල් අනිල් ජාසිංහ මහතාගේ ප්‍රධානත්වයෙන් ආරම්භ තිබෙනවා.මෙම රොබෝ යන්ත්‍රය සම්පූර්ණයෙන්ම දේශීය නිෂ්පාදනයක් වන අතර ඒ සඳහා ඇට්ලස් ආයතනය අනුග්‍රහය දක්වා ඇති බවයි සදහන් වන්නේ.පැය 24ක් තුල සවි කර ඇති මෙම රොබෝ යන්ත්‍රය හරහා සිය දෙනෙකු යොදවා ලබා ගන්නා සේවාවන් ඉටු කරවා ගත හැකි බවයි සදහන් වන්නේ.ඒ අතර රෝගීන්ට ආහාර පාන හා ඖෂධ ලබා දීම ,රෝගියාගේ පණිවුඩ වෛද්‍යවරයාට ලබා දීම වෛද්‍ය වරයාගේ පණිවුඩ රෝගියාට ලබා දීම වාට්ටුව වාට්ටුවෙන් වාට්ටුවට හා රෝගියාගෙන් රෝගියා ළඟට ගමන් කිරීම ඇතුළු සේවාවන් රැසක් ඉටු කරවා ගත හැකි වැඩිදුරටත් සදහන්.තවද මෙම කාර්යය පරිගණක පද්ධතියක් හරහා සිදුවන අතර ඊට අදාළ දත්ත යොමු කිරීමත් සමඟ සේවා ලබා ගැනීමට හැකියි.එසේම මෙම රොබෝ යන්ත්‍රය භාවිතා කිරීමෙන් COVID 19 වෛරසය පැතිරීමට ඇති අවස්ථා මඟ හැරෙනා අතර ප්‍රතිකාර සඳහා යොමුවන කාර්ය මණ්ඩලයට වැය වන අමතර පිය වැය ඉතිරි කර ගැනීමටත් හැකිවන බවද පැවසේ.මෙහිදී වැඩිදුරටත් අදහස් දැක්වූ සෞඛ්‍ය සේවා අධ්‍යක්ෂ ජනරාල් අනිල් ජාසිංහ මහතා පැවසුවේ මෙවන් රොබෝ යන්ත්‍ර 50 හැකි ඉක්මනින් රජයට ලබා ගෙන COVID 19 වෛරසයට ප්‍රතිකාර කෙරෙන , රෝහල් වලට ලබා දීමට පියවර ගන්නා බවයි.